經數＞ 二八六

經名＞ 十住經卷第二

頁數＞ 五一一

上     欄

諸音聲言說    甚深妙道法

及無□解脫    大智慧方便

從身見爲首    六十二見等

衆生見人見    命者知者見

於諸陰界人    之所貪[&FFFF]#處

得是第四地    皆悉已除斷

隨斷煩惱業    其心亦隨淨

諸所作善業    皆爲救世間

菩薩柔軟心    常不爲放逸

堪用心直心    心利衆生心

如此所心事    皆爲無上道

大智慧職位    利益世間故

深心敬義師    如說樂修行

知恩報恩者    易化無瞋恨

無有邪曲心    柔和同止樂

修習如是法    精進不退轉

菩薩住是地    深心及直心

淨心與信解    皆轉得明淨

增長諸善根    垢濁疑悔法

如是等諸事    皆悉得除滅

諸菩薩住是    第四焰地中

得値無量佛    諮受所說法

於是諸佛所    出家難沮壞

如眞金莊嚴    餘金所不及

菩薩住是地    諸功德深心

智慧及方便    所行淸淨道

乃至千億魔    皆所不能壞

如眞妙明珠    不爲水雨敗

菩薩住是地    天人所供養

中     欄

多作夜摩王    能轉諸邪見

所作諸善業    皆爲佛智慧

其心常堅固    不可得動轉

若勤行精進    得百億三昧

能見百億佛    願力則過是

如是第四地    淸淨名爲焰

無量福慧者    今已解說竟

難勝地第五

諸菩薩聞是    第四地行法

心皆大歡喜    踊躍無有量

雨天衆會花    雰雰如雪下

咸讚言善哉    金剛藏大士

他化自在王    與諸眷屬等

於上虛空中    心皆大歡喜

放衆妙光明    作天諸伎樂

歌歎佛功德    幷及菩薩衆

天諸□女等    各以淸妙音

同聲稱讚佛    而說如是言

世尊久遠來    勤苦所心願

無上正眞道    於今始乃得

利益天人者    久乃今得見

釋迦牟尼佛    今至於天宮

從久遠已來    今始異相動

久遠世已來    今始放妙光

衆生從久來    今始得安樂

久來方得聞    大慈悲德音

度諸功德岸    久遠今乃値

聖王能悉破    □慢我心等

無比可供養    而今得供養

下      欄

能開諸天道    使得一切智

世不甚淸淨    無量如虛空

不染於世法    如蓮花在水

處世最高大    猶如大海中

須彌金山王    是故歡喜禮

如是諸天女    各以衆妙音

敬心歌頌已    默然而觀佛

解脫月菩薩    請金剛藏言

菩薩得五地    相貌之因緣

金剛藏菩薩摩訶薩. 語解脫月菩薩言. 佛子.

諸菩薩摩訶薩. 已具足第四地. 欲得第五地.

以十平等心. 能入第五地. 何等爲十. 一過去

佛法平等. 二未來佛法平等. 三現在佛法平

等. 四戒淨平等. 五心淨平等. 六除見疑悔淨

平等. 七知道非道淨平等. 八行知見淨平等.

九諸菩提分法轉勝淨平等. 十等化衆生淨

平等. 諸佛子. 諸菩薩摩訶薩. 以是十平等淨

心. 具足得入於五地. 善修菩提法故. 深心

淸淨故. 心轉勝道故. 則能得佛道. 是菩薩.

得大願力. 以慈悲心. 不捨於一切. 以得念慧

心道理之勢力. 修習於福慧. 不捨起方便. 欲

得轉勝道上地. 明觀法受諸佛神力所護. 生

定不退心. 如實知是苦聖諦. 是苦集諦. 是

苦滅諦. 是至滅苦道諦. 是菩薩. 善知世諦.

善知第一義諦. 善知相諦. 善知差別諦. 善知

示成諦. 善知事諦. 善知生起諦. 善知盡無生

諦. 善知令入道諦. 次第成菩薩諸地故. 善知

習如來習諦. 爾時菩薩. 常在一乘故. 善知

第一義諦. 隨衆生意. 令歡喜故. 知世諦. 分別

經數＞ 二八六

經名＞ 十住經卷第二

頁數＞ 五一二

上       欄

諸法自相故. 知相諦. 諸法各異故. 知差別諦.

分別諸陰界入故. 知示成諦. 以身心苦惱故.

知苦諦. 諸道生相續故. 知集諦. 畢竟滅一切

惱熱故. 知滅諦. 起不二法故. 知道諦. 以一切

種智. 知一切法次第. 成一切菩薩地故. 善知

習如來智諦. 以信解力故. 知非得無盡諦智.

菩薩如是. 以此諸諦智. 如實知一切有爲法.

虛僞□詐. 敗壞相. 假住須臾. □惑凡夫人.

菩薩爾時. 於衆生中. 大悲轉勝. 而現在前. 能

生大慈光明. 得如是智慧力. 不捨一切衆生.

常心佛智慧. 如實觀一切有爲法. 先際後際.

知衆生從先際. 無明有愛故. 生流轉生死. 於

五陰歸處. 不能動發. 增大苦惱聚. 是中無我

無我所. 無衆生無人. 無知者無壽命者. 後際

亦如是. 如是無所有. 而愚癡貪著不斷. 不知

無邊有出無出. 爾時作是念. 凡夫衆生. 甚爲

可怪. 無明癡故. 有無量無邊阿僧祇身. 已滅

今滅當滅. 如是常受生死. 不能於身生厭離

想. 轉通增長機關苦身. 常爲生死水漂. 不能

得返歸五陰舍. 不能捨離. 不畏四大毒蛇. 不

能拔出□慢見箭. 不能滅除貪□癡焰. 不能

破壞無明愚闇. 不能乾竭愛著大海. 不心十

力大聖導師. 常隨魔意. 於生死城中. 多爲諸

惡覺觀所轉. 如是苦惱狐躬衆生. 無有救者.

無有舍者. 無有究竟道者. 唯我一人. 獨無等

侶. 修集福德智慧. 以是資糧. 令此一切衆生.

得住畢竟淸淨. 乃至使得一切法中. 佛無□智

力. 如是思惟. 從正觀生於智力. 發願所作. 一

切善根. 皆爲度諸衆生故. 爲一切衆生心好

中     欄

事故. 心安樂故. 爲利益一切衆生故. 爲解脫

一切衆生故. 爲一切衆生無苦惱故. 爲一切

衆生無[&FFFF]#惡故. 爲一切衆生心淸淨故. 爲調伏

一切衆生故. 爲滅一切衆生諸憂惱苦滿其願

故. 是菩薩. 爾時住此第五難勝地中. 不忘諸

法故. 名爲念者. 決定智慧故名爲智者. 知經

書意. 次第故. 名爲有道者. 自護護彼故. 名爲

有□愧者. 不捨持戒故. 名爲堅心者. 善思惟

是處非處故. 名爲覺者. 不隨他故. 名爲隨智

者. 善分別諸法章句義故. 名爲隨慧者. 善修

禪定故. 名爲得神通者. 隨世間法行故. 名爲

方便者. 善集福德資糧故. 名爲無厭足者. 常

心智慧因緣故. 名爲不捨者. 集大慈大悲因

緣故. 名爲無疲□者. 常正憶念故. 名爲遠離

破戒者. 深心心佛十力四無所畏十八不共法

故. 名爲常念佛法者. 常令衆生離惡修善故.

名爲莊嚴佛國者. 種諸福德莊嚴三十二相

八十種好故. 名爲行種種善業者. 心莊嚴佛

身口意故. 名爲常行精進者. 供養一切說法

菩薩故. 名爲樂大恭敬者. 一切菩薩. 諸世間

方便中. 心無瞋□故. 名爲心無□者. 常樂敎

化衆生故. 名爲晝夜遠離餘心者. 菩薩如是

行時布施. 亦敎化衆生. 愛語利益同事. 亦敎

化衆生. 又以色身示現. 亦敎化衆生. 亦以說

法. 敎化衆生. 亦示菩薩行事. 敎化衆生. 亦示

諸佛大事. 敎化衆生. 亦示生死過惡. 敎化衆

生. 亦示諸佛智慧利益. 敎化衆生. 菩薩如是

修習. 以大神力種種因緣方便道. 敎化衆生.

是菩薩. 雖種種因緣方便心常在佛智. 而不

下      欄

退失善根. 又復常心轉勝利益衆生法. 是人

利益衆生故. 世間所有經書伎藝. 文章算數.

名性經書. 治病醫方. 所謂. 治乾消病. 小兒

病. 鬼著病. 蠱毒病. 癩病等. 伎樂歌舞. 戱笑

歡娛經書. 國土城郭. 聚落室宅. 園觀池泉.

華果藥草林樹. 金銀摩尼珠. 琉璃珊瑚虎魄.

車Ｃ馬[&FFFF]#. 示諸寶聚. 日月五星. 二十八宿. 占

相吉凶. 地動夢書怪相. 身中諸相布施持戒.

攝伏其心. 禪定神通. 四禪四無量心. 四無色

定. 凡諸不惱衆生事. 安樂衆生事. 憐愍衆生

故. 出令入諸佛無上之法. 菩薩住是難勝地.

値數百數千數萬億佛. 供養尊重讚歎. 衣服

飮食. 臥具醫藥. 親瑢聽法. 聽法已出家. 出家

已. 於諸佛所. 聽受經法. 而爲法師. 說法利益.

得轉勝多聞積三昧. 乃至過百千萬億劫. 不

忘此事. 是菩薩. 爾時一切福德善根. 轉勝明

淨. 佛子. 譬如成鍊眞金. 以車Ｃ磨瑩. 其光轉

勝. 菩薩住是地中. 方便智慧力故. 功德善根.

轉淨明勝. 下地所不及. 又如日月星宿. 諸天

宮殿. 風持令去. 不失法度. 如是佛子. 菩薩住

難勝地. 以方便思惟故. 福德善根. 轉倍明淨.

而不取證. 亦不疾至佛道. 諸佛子. 是名諸菩

薩摩訶薩難勝地. 今已略說. 菩薩摩訶薩.

住是地中. 多作兜率陀天王. 諸根猛利. 能

□伏一切外道. 有所作業. 若布施愛語. 利益

同事. 皆不離念佛念法. 念菩薩伴. 乃至不

離念具足一切種智. 我當何時. 於衆生中. 爲

首爲尊. 乃至於一切衆生中. 爲依止者. 諸佛

子. 是菩薩若欲如是勤行精進. 須臾之間. 能

經數＞ 二八六

經名＞ 十住經卷第二

頁數＞ 五一三

上      欄

得千億三昧. 乃至示千億菩薩. 以爲眷屬. 若

以願力. 神力自在復過是數. 若干百千萬億

不可得知. 爾時金剛藏菩薩欲明此義故. 重

說偈言

諸菩薩具足    四地行法已

思惟三世佛    戒等心亦等

除見疑悔等    道非道行等

觀諸平等已    得入第五地

四念處爲弓    諸根爲利箭

四正勤爲馬    四如意爲車

五力以爲鎧    破諸煩惱賊

勇健不退轉    直入第五地

□愧無垢衣    淨戒以爲香

七覺爲華□    禪定爲塗香

智慧與方便    種種念莊嚴

如是得入諸    陀羅尼園林

四如意爲足    正念爲頭項

慈悲明淨眼    利智慧爲牙

以空無我吼    破諸煩惱賊

如是人師子    能入第五地

是菩薩得至    住於第五地

轉修勝淨法    皆爲佛道故

常行慈悲心    未曾有厭□

但爲修習此    第五地行法

深集二資糧    福德及智慧

種種方便力    欲得上明觀

常爲佛所護    得成於念慧

次第能善觀    如實知諸諦

第一諦世諦    差別諦成諦

中     欄

事生滅道諦    至無障□諦

如是觀諸諦    心微妙淸淨

雖爲未能得    無障□解脫

以能有智慧    及與信力故

得勝於一切    世間諸智慧

如是觀諸諦    悉知有爲法

虛妄僞誰□    無有一堅實

能得於諸佛    慈悲光明分

爲諸衆生故    專心心佛慧

知有爲先後    衆生甚可愍

墮在無明闇    愛因緣所繫

是菩薩能拔    世間之苦惱

知法無壽者    猶如草木等

衆生常以二    煩惱因緣故

從於先世來    後世亦如是

相續不斷絶    不能盡苦邊

於此生愍傷    我當度脫之

不出五陰舍    不畏四大害

不拔諸邪箭    不滅三毒焰

不破無明闇    墮在大愛海

無有智慧明    離大導師故

知如是事已    轉加勤精進

有所作起業    皆爲度衆生

常念正念慧    修道有□愧

堅心與智慧    轉更令增益

修福慧無厭    持戒不羸弱

心多聞無倦    正修淨佛土

種相好音聲    因緣無厭足

所作諸善業    皆爲利衆生

下      欄

爲利世間故    造立經書等

名姓鬼病方    歌舞戱笑等

堂閣園林法    衣服諸飮食

示種種寶聚    令衆得歡喜

占日月五星    二十八宿等

地動吉凶相    夢書諸怪事

布施持戒等    離欲修禪定

四無量神通    安樂世間故

大智慧菩薩    得此難勝地

供養數億佛    從佛而聽法

而修諸善根    皆悉得明淨

猶如車Ｃ寶    瑩磨於眞金

譬如寶宮殿    隨風不失法

世法利不染    如蓮華在水

菩薩住是地    多作兜率王

諸根轉猛利    破諸外道見

所作諸善業    皆爲佛智慧

得佛力無畏    能度諸衆生

是菩薩勤修    轉勝精進力

能得千萬億    諸深妙三昧

供養千億佛    能動千世界

隨其所願力    過是數無量

如是第五地    種種諸方便

上智慧大人    如法解說竟

十住經卷第二

經數＞ 二八六

經名＞ 十住經卷第三

頁數＞ 五一四

上     欄

十住經卷第三

後秦三藏鳩摩羅什譯

現前地第六

諸菩薩聞說    上地之行相

在放虛空中    雨衆妙珍寶

於淸淨光明    供養於世尊

咸讚言善哉    善哉金剛藏

時有無量億    諸天皆歡喜

於上虛空中    雨衆寶末香

光明相綺錯    微妙甚可樂

衆香華瓔珞    幡蓋雨佛上

他化自在王    與諸眷屬等

雨衆妙寶物    雰雰如雲下

歌頌供養佛    稱歎金剛藏

咸讚言善哉    善哉快說此

千萬億天女    於上虛空中

作衆天音樂    歌歎佛功德

咸作如是言    如來之所說

微妙無有量    能滅諸煩惱

諸法本性空    無有女末相

空無有分別    同若如虛空

無有去住相    亦無有戱論

本來常淸淨    如如無分別

若人能通達    一切諸法性

於有於無中    其心不動搖

但以大悲心    爲度諸衆生

是名諸佛子    從佛口法生

中     欄

常行於布施    利益諸衆生

本來雖善淨    持戒而堅心

雖知法無傷    而行於忍辱

雖知法性離    而行於精進

雖先滅煩惱    而入於諸禪

雖先解法空    而選擇諸法

寂滅智雖多    而心利世間

能滅諸惡者    名之爲大人

如是諸天女    百千種妙音

稱讚歌頌已    皆默然觀佛

解脫月菩薩    請金剛藏言

當以何相貌    得成第六地

金剛藏菩薩言. 諸佛子. 菩薩摩訶薩. 已能具

足五地行. 欲入六地. 當以十平等法. 得入於

六地. 何等爲十. 一以無性故. 一切法平等.

二以無想故. 一切法平等. 三以無生故. 一切

法平等. 四以無滅故. 一切法平等. 五以本來

淸淨故. 一切法平等. 六以無戱論故. 一切法

平等. 七以不取不捨故. 一切法平等. 八以離

故. 一切法平等. 九以幻夢影響水中月鏡像

焰化故. 一切法平等. 十以有無不二故. 一切

法平等. 諸佛子. 諸菩薩摩訶薩. 具足五地行.

以是十平等法. 能入第六地. 諸佛子. 若菩薩

摩訶薩. 能如是觀一切法性. 能忍隨順得第

六地. 無生法忍. 雖未現前. 心已明利. 成就順

忍. 是菩薩. 觀一切法如是相. 大悲爲首. 增長

具足. 更以勝觀觀世間生滅相. 故作是念.

世間所有. 受身生處. 皆以貪著我故. 若離著

我. 則無世間生處. 諸凡夫人. 愚癡所盲. 貪

下       欄

[&FFFF]#於我. 常樂心有. □隨邪念. 行邪妄道. 習起

三行罪行. 福行. 不動行. 以是行故. 起熱心

種十. 有漏有取心故. 起生死身. 所謂業爲地.

識爲種子. 無明覆蔽愛水爲潤. 我心漑灌. 種

種諸見. 令得增長. 生名色牙. 因名色故. 生

諸根. 諸根合故. 有觸生. 從觸生受. 樂受故.

生渴愛. 渴愛增長故. 有四取. 四取因緣故. 起

業. 於有起五陰身. 名爲生. 五陰衰變. 名爲

老. 衰變滅. 名爲死. 老死因緣. 有憂悲熱惱衆

苦聚集. 是十二因緣. 無有集者. 自然而集. 無

有散者. 自然而散. 因緣合則有. 因緣散則

無. 菩薩摩訶薩. 如是於六地中. 隨順觀十二

因緣. 又作是念. 不  如實知諸諦第生義故. 有

無明覆心. 無明業果. 是名諸行. 依諸行. 有初

識. 與識共生. 有四取陰. 依止取陰. 有名色.

名色成就. 有六人. 諸根行塵故. 有識. 從是

和合. 生有漏觸. 觸共生. 有受. 貪樂於受. 名

爲愛. 愛增長. 名爲取. 從取起有漏業. 有業有

果報五陰. 名爲生. 五陰熟名爲老熟. 五陰

壞名爲死. 死別離時. 愚人貪[&FFFF]#心熱. 名爲憂

悲. 發聲啼哭五識. 名爲苦. 意識名憂. 憂苦轉

多名爲惱. 如是但生大苦樹大苦聚. 如是十

二因 緣苦聚. 無我無我所. 無作者無使作者.

菩薩作是念. 若有作者. 則有作事. 若無作者.

則無作事. 第一義中. 無作者無作事. 又作是

念. 三界虛妄. 但是心作. 如來說. 所有十二因

緣分. 是皆依心. 所以者何. 隨事生貪欲心. 是

心卽是識. 事是行. 行□心故. 名無明. 識所依

處名名色. 以人生貪心. 名六人. 三事和合有

經數 ＞ 二八六

經名 :  十住經卷第三

頁數 :  五一五

上           欄

觸. 觸共生名受. 貪著所受. 名爲渴愛. 渴愛不

捨. 名爲取. 是和合故. 名爲有. 此有更有有相

續. 名爲生. 生變熟名爲老. 老壞名爲死. 此

中無明有二種作. 一者緣中癡. 二者爲生諸

行因. 行亦有二種作. 一者生未來世果報. 二

者與識作因. 識亦有二種作. 一者能令有相

續. 二者興名色作因. 名色亦有二種作. 一者

互相助成. 二者與六入作因. 六入亦有二種

作. 一者能緣六塵. 二者能與觸作因. 觸亦有

二種作. 一者能觸所緣. 二者能受作因. 受

亦有二種作. 一者覺憎愛事. 二者與愛作因.

愛亦二種作. 一者所可染中生貪心. 二者

興取作因. 取亦有二者作. 一者能增長煩惱.

二者興有作因. 有亦有二種作. 一者能於餘

道中生. 二者興生作因. 生亦有二種作. 一者

能起五陰. 二者興老作因. 老亦有二種作. 一

者令諸根熟. 二者興死作因. 死亦有二種作.

一者壤五陰身. 二者以不見知故. 而令相續

不絶. 是中無明緣諸行者. 無明令行不斷. 助

成行故. 行緣識者. 令識不斷. 助成識故. 識緣

名色者. 令名色不斷. 助成名色故. 乃至生

緣老死憂悲苦惱. 生不斷. 相續助成故. 無

明滅故. 則諸行滅. 乃至老死憂悲苦惱. 亦如

是. 是中無明若無. 諸行亦無. 因滅. 則果滅

餘分亦如是. 是中無明愛取. 是三分. 不斷煩

惱道. 諸行及有. 不斷業道. 餘因緣分. 不斷苦

道. 先際後際. 相續不亡故. 是三道不斷. 是三

道. 離我我所. 而有生滅. 如二竹相對而住.

不堅似堅. 無明因緣諸行者. 卽是過去世事.

中      欄

識名色六人觸受. 是現在事. 愛取有生老死.

是未來世事. 於是有三世出. 無明滅故諸行

滅. 名爲斷相續說. 十二因緣. 說名三苦. 無明

行識名色六人. 名爲行苦. 觸受名爲苦苦. 愛

取有生死憂悲苦惱. 名爲壤苦. 無明滅故.

諸行滅. 乃至老死. 名爲斷三苦相續說. 因

無明. 諸行生. 餘亦如是. 無明滅. 諸行滅. 以

諸行體性空故. 餘亦如是. 無明因緣. 諸行以

生縛說. 餘彎如是. 無明滅故. 諸行滅. 以滅縛

說. 餘亦如是. 無明因緣諸行. 是隨順無所有

觀說. 無明滅諸行滅. 是隨順盡觀說. 餘亦如

是. 如是逆順十種. 觀十二因緣法. 所謂. 因緣

分次第. 身心所攝. 自助成法. 不相捨離. 隨三

道行. 分別先後際故. 三苦差別故. 從因緣起

生滅縛故. 無所有盡觀故. 爾時菩薩. 隨十二

因緣. 觀無我無衆生. 無壽命者. 無人性空.

離作者使作者. 無主屬衆. 因緣無所有. 如是

觀時. 空解脫門現在前. 滅此事. 餘不相續故.

名無相解脫門現在前. 知此二種. 更不樂生.

唯除大悲心. 敎化衆生. 無願解脫門現在

前. 菩薩修行是三解脫門. 離彼我相. 離作者

受者相. 離有無相. 悲心轉增. 以重悲心故. 勤

行精進. 未滿助菩提法. 欲令滿足. 菩薩作是

念. 有爲和合故增. 離散則滅. 衆緣具故增.

不具故滅. 我今知有爲法多過故. 不應具和

合因緣. 亦不畢竟滅有爲法. 爲敎化衆生故.

諸佛子. 菩薩如是. 知有爲法. 多過無性. 離堅

固相. 無生無滅. 興滅. 興大慈悲和合. 不捨衆生. 卽

時得無障□. 般若波羅蜜. 光明現在前. 得如

下        欄

是智慧. 具足修集. 取阿□多羅三□三菩提

因緣. 而不興有爲法共住. 觀有爲法性寂滅

相. 亦不住其中. 欲具足無上菩提分故. 菩薩

住現前地中. 得快空三昧. 性空三昧. 第一

義空三昧. 第一空三昧. 大空三昧. 合空三昧.

生空三昧. 如實不分別空三昧. 攝空三昧. 離

不離空三昧. 如是等. 萬空三昧門現在前. 無

相無願三昧. 亦如是. 是菩薩. 住現前地中. 志

心決定心. 妙心深心. 不轉心不捨心. 廣心. 無

邊心. 樂智心慧方便和合心. 如是等心. 轉勝

增長故. 隨順阿□多羅三□萬菩提. 一切外

道論師. 不能傾動. 入於智地. 轉聲聞□支佛.

決定向佛智. 一切衆魔. 及諸煩惱. 所不能制.

安住菩薩智慧明中. 善修應空無相無願解

脫門. 專以慧方便. 行助菩提法. 是菩薩. 住現

前地.  於般若波羅蜜中. 得轉勝行. 得第三上

順忍. 以順是法. 無有違逆故. 菩薩住是現前

地中. 得見數百數千佛. 乃至數百千萬億佛.

供養恭敬. 尊重讚歎. 衣服飮食. 臥具醫藥. 親

近諸佛. 於諸佛所. 聽法. 聽法已. 如實隨智慧

光明故. 如所說行. 令諸佛歡喜. 是人轉勝. 知

諸佛光藏. 乃至無量百千萬億劫. 諸善根轉

妙明淨. 諸佛子. 譬如眞金. 以琉璃磨瑩. 光色

轉勝. 菩薩住此現前地. 以慧方便故. 善根轉

勝. 明淨寂滅. 餘地所不及. 諸佛子. 譬如月

明. 能令衆生. 身得淸淨. 四種風吹. 不能□

絶. 菩薩摩訶薩. 住是現前地. 善根轉勝. 能滅

無量衆生煩惱之火. 四種惡魔. 所不能壞. 諸

佛子. 是名諸菩薩摩訶薩現前地. 菩薩住是

經數: 二八六

經名: 十住經卷第三

頁數: 五一六

上         欄

地中. 多作善化自在天王智慧猛利. 能破一

切增上慢者. 聲聞問難. 不能窮盡. 有所施作.

布施愛語. 利益同事. 皆不離念佛. 念法念諸

菩薩伴. 乃至不離念一切種智. 常發願言. 我

於一切衆生. 爲首爲尊. 乃至於一切衆生. 爲

依止者. 是菩薩. 若欲勤行精進. 於須臾間.

得十萬億三昧. 乃至能示十萬億菩薩眷屬.

若以願力. 能過是數. 不可稱計. 若干百千萬

億劫.   爾時金剛藏菩薩. 欲令此義明了故. 而

說偈言

諸菩薩已得    具足行五地

知諸法無相    無相無生滅

本來常淸淨    無有諸戱論

修集如是智    得入第六地

諸法常離相    不取亦不捨

性空猶如幻    離二無分別

若能順如是    微妙之理趣

心無有違逆    得入第六地

住於利順忍    智慧得力故

觀察於一切    世間生滅相

悉知諸世間    皆從癡闇出

癡闇若滅者    則無諸世間

觀擇因緣法    隨順第一義

而不壞緣報    所作及假名

如實無作者    亦無有受者

如是觀有爲    如雲無實事

不知眞諦義    名之爲無明

從是則生思    身口行得報

從行故有識    卽生於名色

中      欄

如是生世間    至生死苦聚

了知於三界    但從心而有

知十二因緣    在於一心中

如是則生死    但從心而出

心若得滅者    生死則亦滅

無明二種作    作癡作於業

乃至於老死    破散壞五陰

從於此事邊    具出於苦惱

是事若盡者    苦惱則亦盡

無明若具足    相續則不斷

因緣若不具    則斷於相續

無明及愛取    卽是煩惱道

行有是業道    餘則是苦道

癡至於六入    是名爲行苦

觸受是苦苦    餘分是壞苦

滅三苦相續    則更無有我

無明及諸行    則是過去世

識與及於受    是則爲現在

從愛而生苦    則是未來世

無明若滅者    是則無有苦

癡從衆緣生    則生於諸縛

衆緣若滅者    則滅於諸縛

從因而生果    因滅則果滅

如是觀諸法    自性則皆空

隨順於無明    則有世間出

若逆於無明    是則斷於有

從是則有是    是無則無是

如是十種觀    甚深因緣法

觀因緣相續    去來及現在

下     欄

不離一心中    分別有三道

從三種苦觀    及以生滅法

無所有而盡    能行逆順觀

菩薩如是入    十二因緣法

知空猶如幻    如夢亦如影

如焰亦如化    虛□無作者

亦無有受者    但□無愚者

如是觀因緣    智者所修空

無緣則無相    知此二虛假

其諸一切有    於中無所願

但以大悲心    愍度衆生故

如是諸大士    修習解脫門

悲心愛樂佛    無量諸功德

知諸有爲法    皆從和合有

卽得萬空定    無相願亦爾

智慧轉增進    入於上順忍

得於諸菩薩    無爲智解脫

如是諸善根    轉勝明淨利

供養無量佛    諸佛所稱讚

常於諸佛所    出家學佛道

到諸佛法藏    善根轉增長

猶以琉璃寶    瑩磨於眞金

光明轉淸淨    其喩亦如是

如於虛空中    滿月光淸淨

四種風所吹    不能令□絶

菩薩智慧光    滅諸煩惱熱

四魔不能制    其喩亦如是

菩薩住是地    多作善化王

諸根悉猛利    能破增上慢

經數: 二八六

經名: 十住經卷第三

頁數: 五一七

上    欄

所作諸善業    皆隨順智慧

聲聞諸問難    不能得窮盡

是佛子若欲    如是勤精進

能得於百千    億數諸三昧

得見於百千    億數十方佛

如春淸了時    日光明則淨

如是第六地    深妙難知見

聲聞所不了    大士略說竟

遠行地第七

爾時諸天衆    在於虛空中

雨香花珍寶    如雲散佛上

踊躍發妙音    咸讚言善哉

善哉金剛藏    善知第一義

無量功德聚    人中之蓮花

說此上妙行    利益諸世間

他化自在王    雨光明華香

雰雰而供養    除憂煩惱者

諸天及天王    發妙音聲言

若聞此地義    則爲得大利

時作百千種    上妙諸伎樂

諸天女善歌    承佛神力故

佛是最寂滅    能令惡爲善

一切諸世間    皆所共恭敬

雖出過世間    而示世間法

知身同實相    而示種種身

雖以諸言音    演說寂滅法

而知於語言    無有音聲相

能過百千土    上妙供諸佛

知身佛國土    捨相智自在

中      欄

雖敎化衆生    而無彼我想

廣集大功德    不於中起著

以見取相故    三毒火然世

不取一切相    慈悲起精進

諸天及天女    歡喜設供養

如是讚歎已    默然而觀佛

爾時解脫月    請金剛藏言

大衆皆淸淨    願說七地相

金剛藏菩薩言. 諸佛子. 菩薩摩訶薩. 已具足

第六地行. 若欲入第七菩薩地者. 從方便慧.

起十妙行. 何等爲十. 是菩薩善修空無相無

願. 而以慈悲心. 處在衆生. 隨諸佛平等法. 而

不捨供養諸佛. 常樂思惟空智門. 而廣修集

福德資糧. 遠離三界. 而能莊嚴三界. 畢竟寂

滅諸煩惱焰. 而能爲衆生. 起滅貪□癡煩惱

焰法. 隨順諸法.  如幻如夢. 如影如響. 如化如

水中月. 鏡中像不二相. 而起分別種種煩惱.

及不失業果報. 知一切佛國土行. 知一切佛.

法身無身. 而起色身. 三十二相. 八十種好. 以

自莊嚴. 知諸佛音聲不可說相. 信解如來音

聲本來寂滅相. 而隨一切衆生. 起種種莊嚴

音聲. 知諸佛於一念頃. 通達三世事. 而知種

種相種種時種種劫. 得阿□多羅三□三菩

提. 隨衆生心信解故. 作如是說. 諸佛子. 是名

從慧方便. 生十妙行. 菩薩摩訶薩. 具足六地

行已. 修此妙行. 得入七地. 諸佛子. 如是

方便慧現前. 故名爲入地. 是菩薩. 住七地

中. 入無量衆生性. 入無量諸佛敎化衆生法.

下      欄

入無量世間性. 入諸佛無量淸淨國土. 入無

量諸法差別. 入無量諸佛智得無上道. 入

無量諸劫算數. 入無量諸佛通達三世. 入無

量衆生信樂差別. 入無量諸佛色身別異. 入

無量諸佛衆生志行根差別. 入無量諸佛音

聲語言令衆生歡喜. 入諸佛無量衆生心心

所行差別. 入無量諸佛隨智慧行. 入示無量

聲聞乘信解. 入諸佛無量說道因緣令衆生信

解. 入無量□支佛智慧習成. 入諸佛無量甚

深智慧所說. 入諸菩薩無量所行道. 入諸佛

無量所說大乘集成事. 令衆生得入. 諸菩薩.

作是念. 如是諸佛世尊. 有無量無邊大勢力.

不可以若干百千萬億劫算數所知. 如是諸

佛勢力. 我皆應集. 不以强分別此彼得成. 以

不分別不取相故成. 此菩薩如是智慧. 善思

惟. 常修習大方便慧. 令其安住佛道智中.

以不動法故. 若欲常起種種度衆生道. 無有

障□. 來時亦起. 去時亦起. 坐臥住立. 皆能

起道. 度脫衆生. 離諸陰蓋. 住諸威儀. 常不離

如是想念. 是菩薩. 於念念中. 具足菩薩十波

羅蜜及菩薩十地. 何以故. 是菩薩摩訶薩. 於

念念中. 以大悲心爲首. 修習一切佛法. 皆□

向如來智慧故. 十波羅蜜者. 以菩薩心佛道

所修善根. 與一切衆生故. 是檀波羅蜜. 能滅

一切煩惱熱. 是尸羅波羅蜜. 慈悲爲首. 於一

切衆生中. 無所傷. 是□提波羅蜜. 心轉勝善

根. 無厭足. 是毘梨耶波羅蜜. 修道心. 不馳散.

常向一切智. 是禪波羅蜜. 忍諸法先來不生

門. 是般若波羅蜜. 能起無量智門. 是方便波

經數: 二八六

經名: 十住經卷第三

頁數: 五一八

上      欄

羅蜜. 期轉勝智慧. 是願波羅蜜. 一切外道諸

魔. 不能沮壞. 是力波羅蜜. 於一切法相. 如實

成故. 是智波羅蜜. 如是念念中. 具足十波羅

蜜. 是菩薩. 具足十波羅蜜時. 念念中亦具足

四攝法. 三十七菩提分法. 三解脫門. 擧要

言之. 一切助阿□多羅三□三菩提法. 於念

念中. 皆悉具足. 爾時解脫月菩薩. 問金剛藏

菩薩言. 佛子. 菩薩摩訶薩. 但於七地中. 具足

助菩提法. 一切諸地中. 亦具足. 金剛藏菩

薩言. 佛子. 菩薩摩訶薩. 於十地中. 悉具足

助菩提法. 但第七地勝故得名. 何以故. 諸菩

薩摩訶薩. 於七地中. 功行具足. 入智慧神

通道故. 佛子. 菩薩於初地中. 發願緣一切佛

法故. 具足助菩提法. 第二地中. 除心惡垢故.

具足助菩提法. 第三地中. 願轉增長. 得法明

故. 具足助菩提法. 第四地中. 得入道故. 具足

助菩提法. 第五地中. 隨順行世間法故. 具足

助菩提法. 第六地中. 入甚深法門故. 具足助

菩提法. 此第七地中. 起一切佛法故. 具足助

菩提法. 何以故. 諸佛子. 菩薩摩訶薩. 於此地

中. 得諸智慧所得道. 以是力故. 第八地自

然得成. 佛子. 譬如二三千大千世界. 一定淸

淨. 一定垢穢. 是二中間. 難可得過. 但以大精

進力. 大神通力. 大願力故. 乃可得過諸佛子.

諸菩薩如是. 行於雜道. 難可得過. 但以大願

力. 大智慧力. 大方便力故. 乃可得過. 解脫月

菩薩言. 第七菩薩地. 爲是淨行. 爲是垢行. 金

剛藏菩薩言. 從初觀喜地來. 菩薩所行. 皆離

煩惱罪業. 何以故. □向阿□多羅三□三菩

中      欄

提故. 隨地所行淸淨. 不名爲過. 佛子. 譬如轉

輪聖王. 乘大寶象. 遊四天下. 知有貧窮苦惱

者. 而過不在王. 然王未免人身. 若捨王身. 生

於梵世. 住梵天宮. 遊行千世界. 示梵王威

力. 爾時乃離人身. 諸佛子. 菩薩亦如是. 從

初地來. 在諸波羅蜜乘. 知一切衆生心所行

事. 及煩惱垢. 而不爲煩惱垢之所汚. 以乘善

道故. 而不名爲過. 若菩薩. 捨一切所修功行

道. 從七地. 入八地. 爾時名爲乘菩薩淸淨

乘. 悉知一切世間諸煩惱垢. 而不爲諸煩惱

所汚. 亦名爲過. 諸佛子. 菩薩住是七地. 多過

貪欲等諸煩惱. 衆在此七地. 不名有煩惱者.

不名無煩惱者. 何以故. 一切煩惱. 不發起故.

不名有煩惱者. 貪心如來智慧. 未滿願故. 不

名無煩惱者. 菩薩住是七地. 成就深淨身業.

深淨口業. 深淨意業是菩薩. 所有不善業

道. 諸佛所□. 隨煩惱垢者. 如是諸業. 悉已

得過. 所有善業道. 諸佛所讚. 是則常行. 又世

間經書伎藝. 如五地中說. 自然而得. 於三千

大千世界中. 最爲希有. 得爲大師. 唯除如

來入八地菩薩. 無有衆生. 深心妙行. 能與等

者. 是菩薩. 所有禪定. 神通解脫三昧. 雖未得

果報. 所生而隨意自在. 菩薩住是遠行地.

於念念中. 具足修集方便慧力. 及一切助菩

提法. 轉勝具足. 住是遠行地中. 能入善擇菩

薩三昧. 善思義三昧. 益意三昧. 分別義藏

三昧. 如實擇法三昧. 堅根安住三昧. 知神

通門三昧. 法性三昧. 如來利三昧. 種種義

藏三昧. 不向生死涅槃三昧. 如是具足百萬

下     欄

菩薩三昧. 能淨治此地. 是菩薩. 得是三昧.

智慧方便. 善淸淨故. 深得大悲力故. 名爲過

聲聞□支佛地. 趣佛智地. 是菩薩. 住是地.

無量身業無相行. 無量口業無相行. 無量意

業無相行. 是菩薩淸淨行故. 顯照無生法忍.

解脫月菩薩言. 佛子. 若菩薩住初地. 有無

量身業. 無量口業. 無量意業. 已能過一切聲

聞□支佛地. 金剛藏菩薩言. 緣大法故. 能過.

非是實行力. 此第七地. 自實行力故. 一切聲

聞□支佛. 所不能壞. 佛子. 譬如生在王家. 卽

勝一切群臣百官. 何以故. 豪尊力故. 身旣長

大. 智慧成立. 眞實得勝. 諸佛子. 菩薩摩訶

薩. 初發心時. 已勝一切聲聞□支佛. 以發大

願. 深心淸淨故. 今住此地. 自以智力故勝.

諸佛子. 菩薩住在七地. 得甚深遠離無行. 身

口意業. 轉心勝法. 而不捨離. 以是轉勝心故.

雖行實際. 而不證實際. 解脫月言. 佛子. 菩薩

摩訶薩. 從第六地來. 能入寂滅. 今住此地. 於

念念中. 能入寂滅. 而不證寂滅. 是名菩薩. 成

就不可思議. 身口意業. 行實際而不證實際.

佛子. 譬如有人. 乘船入於大海. 善爲行法. 善

知水相. 不爲水患所害. 如是菩薩摩訶薩. 住

此七地. 乘諸波羅蜜船. 能行實際. 而不證實

際. 菩薩如是. 以大願力故. 得智慧力故. 從

禪定智慧. 生大方便力故. 雖深女涅槃. 而現

身生死. 雖眷屬圍繞. 而心常遠離以願力受

生三界. 而不爲世法所汚. 心常善寂. 以方便

力故. 而還熾然. 雖然不燒. 隨行佛智. 轉聲

經數: 二八六

經名: 十住經卷第三

頁數: 五一九

上      欄

聞□支佛地. 得至諸佛法藏. 而現於魔界. 雖

過四魔道. 而現行魔行. 雖現諸外道行. 而深

心不捨佛法. 雖現身一切世間. 而心常在出

世間法. 所有莊嚴之事. 勝諸天龍夜叉乾□

婆阿修羅迦樓羅緊那羅摩[&FFFF]#羅伽人非人.

四天王. 釋提桓因. 梵天王. 而不捨樂法愛法.

菩薩成就如是智慧. 住是遠行地中. 値百千

億萬那由他諸佛. 供養恭敬. 尊重讚歎. 衣

服飮食. 臥具醫藥. 供養諸佛已. 護持諸佛法.

諸聲聞□支佛. 智慧問難. 所不能壞. 是菩薩

憐愍衆生故. 法忍轉得淸淨. 是菩薩. 無量百

千萬億那由他劫. 善根轉勝淸淨. 佛子. 譬如

成鍊眞金. 以諸好寶. 莊飾間錯. 轉勝明好.

餘寶不及. 諸佛子. 菩薩亦如是. 住菩薩遠行

地中. 諸善根. 從方便智慧生. 轉勝明淨. 無能

壞者. 佛子. 譬如日光. 一切星宿月光. 所不能

及. 閻色提內. 所有泥水. 悉能乾竭. 菩薩亦如

是. 住遠行地. 善根轉勝. 一切聲聞□支佛.

所不能及. 又能乾竭衆生煩惱汚泥. 諸佛子.

是名菩薩摩訶薩. 第七遠行地. 菩薩摩訶薩.

住是地中. 多作他化自在天王. 諸根猛利. 能

發衆生. 悟道善緣. 所作善業. 若布施若愛

語. 若利益若同事. 皆不離念佛. 不離念法. 不

離念諸菩薩摩訶薩伴. 乃至不離念具足一

切種智. 常生是心. 我何時. 當於一切衆生中.

爲首爲尊. 乃至於一切衆生. 爲依止者. 是

菩薩若欲如是勤行精進. 於須臾間. 得百千

億那由他三昧. 乃至能示現百千億那由他.

菩薩眷屬. 菩薩若以願力. 自在示現. 過於

中      欄

此數. 百千萬億那由他劫不可計知. 爾時金

剛藏菩薩. 欲重明此義. 而說偈言

深智慧定心    具行六地已

一時生方便    智慧入七地

行空無相願    而修慈悲心

順佛平等法    而供養諸佛

雖以智觀空    而修福無厭

然後能得入    第七遠行地

雖能嚴三界    而心樂遠離

雖心常寂滅    而滅煩惱者

行空不二法    如幻如夢等

而行慈悲心    得入第七地

雖觀一切土    空若如虛空

而能善莊嚴    淸淨諸佛土

雖知諸佛身    同法相無相

而種三十二    八十諸相好

雖知於諸佛    不可言說相

而嚴佛音聲    令世歡喜故

雖知於諸佛    一念中成道

而示時劫數    引導諸衆生

如是知於法    則得法照明

菩薩如是者    卽入第七地

住是地能觀    無量衆生行

亦知於諸佛    勢力亦無量

世間及劫數    法性皆無量

又知諸衆生    所欲之所樂

知說三乘法    皆悉是無量

我當應敎化    成就是衆生

以如是思惟    方便慧和合

下      欄

於四威儀中    常行如是道

於一一念中    能具助菩提

所謂是十種    波羅蜜等法

如是諸菩薩    所修之福德

皆與諸衆生    名檀波羅蜜

滅除心惡垢    名尸波羅蜜

不爲六塵傷    □提波羅蜜

能起轉勝法    精進波羅蜜

於是道不動    名禪波羅蜜

無生忍是名    般若波羅蜜

□向佛道名    方便波羅蜜

心於轉勝法    名願波羅蜜

無有能壞者    名力波羅蜜

能解如實說    名智波羅蜜

是助菩提法    念念皆能攝

發於廣大願    緣於大事故

初地中功德    名之爲具足

第二地名爲    除諸心惡垢

第三願增明    第四地住道

第五隨世行    第六入深法

得無生相分    漸漸而增長

第七集一切    具菩提分法

能起諸功德    及以一切願

如是諸功德    令後八地中

一切諸所行    自然得淸淨

遠行地難過    大智力所能

如二國中間    難可得過度

在於七地中    不汚如聖王

住於此道中    不名一切過

經數: 二八六

經名: 十住經卷第三

頁數: 五二○

上     欄

若到於第八    菩薩智慧地

爾時過意界    住於智業中

如梵王觀世    不得名爲人

菩薩罪不汚    如蓮花在水

菩薩住是地    過種種煩惱

不名有煩惱    不名盡煩惱

入是正道中    無有諸煩惱

願心佛道故    不名盡煩惱

於諸世間中    經書伎藝事

文頌[&FFFF]#術等    自然能了知

修習諸禪定    及諸神通等

無量心利世    是事皆能起

爾時此菩薩    過於二乘行

安住第七地    菩薩諸行中

以初發心時    大願力故勝

今於此地中    智慧力故勝

猶如國王子    小時豪性勝

後以功德成    於諸人中勝

住此得深智    轉發勝精進

念念入寂滅    而亦不取證

猶如人乘船    入於大海中

雖行深水難    不爲水所害

菩薩行轉勝    方便智慧故

功德悉備足    諸世所難知

供養無量佛    其心淸淨故

如眞金雜寶    間錯而莊嚴

得佛智慧光    乾諸愛水潤

猶如日光明    消□於泥□

菩薩住是地    他化自在王

中      欄

諸根悉猛利    通達諸道果

若欲勤精進    見十萬千億

那由他諸佛    願力過是數

七地智慧淨    一切世二乘

皆所共難知    今已略說竟

不動地第八

他化自在王    諸天及菩薩

聞說此上行    心皆大歡喜

供養佛佛子    雨上妙華香

瓔珞衆幡蓋    末香諸寶衣

眞妙摩尼珠    莊嚴身諸物

如雲空中下    散佛及大衆

天女於空中    作種種伎樂

供養於如來    幷及諸菩薩

同以微妙音    歌頌諸功德

一切智慧者    衆生中最尊

憐愍世間故    佛現神通力

華香珍寶等    皆出如是音

所有毛塵沙    各示那由他

無量數諸佛    於中而說法

於一毛頭中    見無量佛國

須彌鐵圍海    世間不迫隘

於一毛頭中    具有三惡道

天人阿修羅    各各受業報

見諸佛國中    一切佛妙音

轉無上法輪    隨起衆生念

諸佛世界中    衆生身種種

國有衆生身    衆生身有國

一切諸天人   悉皆離共住

下      欄

佛先觀察已    然後爲說法

微塵中國土    衆生心想細

以國土[&FFFF]#故    衆生心想[&FFFF]#

佛現如是等    種種神通力

若爲衆生說    是事不可盡

如是以妙音    稱歎於世尊

心皆大歡喜    默然而觀佛

解脫月菩薩    請金剛藏言

佛子今可說    入於八地相

金剛藏菩薩言. 佛子. 諸菩薩摩訶薩. 已習七

地微妙行. 慧方便道. 淨善集助道法. 大願力

故. 心住不滅. 諸佛神力所護. 善根得力. 常念

隨順如來力無畏. 不共法. 樂心深心. 善淨成

就. 福德智力. 大慈悲心故. 不捨一切衆生.

修行無量智道. 能入諸法本來. 無生無滅. 無

相不出. 不失不去. 不還無所有性. 初中後平

等. 不異如來. 無分別智. 一切心意識. 憶想

分別. 無所貪著. 入一切法. 如虛空性. 是名菩

薩得無生法忍入第八地. 卽時得是第八不

動地. 名爲深行菩薩. 難可得知. 無能分別. 離

一切相. 離一切想. 一切貪著. 無量無邊. 不

可思議. 一切聲聞□支佛. 所不能壞. 深大遠

離. 而現在前. 諸佛子. 譬如比丘. 得於神通.

心得自在. 次第乃入滅盡定. 一切動心. 憶想

分別. 心所行事. 皆悉盡滅. 菩薩亦如是. 住

是遠行地. 卽時一切[&FFFF]#務都滅. 得無身口意

務. 住大遠離. 諸佛子. 如人夢中. 欲渡深水.

是人爾時. 發大精進. 施大方便. 欲渡此水. 未

渡之間. 廓然便覺. 所渡方便. 乃[&FFFF]#遽事. 卽